**ԱՄՓՈՓԱԹԵՐԹ**

**«Մթնոլորտային օդի պահպանության մասին» Հայաստանի Հանրապետության օրենքի նախագծի հայեցակարգին հավանություն տալու» ՀՀ կառավարության արձանագրային որոշման վերաբերյալ դիտողությունների և առաջարկությունների, դրանց ընդունման կամ չընդունման վերաբերյալ**

|  |  |  |  |  |
| --- | --- | --- | --- | --- |
| **N** | **Առարկության առաջարկության հեղինակը, գրության ստացման ամսաթիվը, գրության համարը** | **Առարկության, առաջարկության բովանդակությունը** | **Եզրակացություն** | **Կատարված**  **փոփոխությունները** |
| 1. | ՀՀ արդարադատության  նախարարություն,  11 .08 .2016թ.,  01/14/10149-16 | 1. Նախագծով հաստատվող հայեցակարգի /այսուհետ՝ հայեցակարգ/ 5-րդ կետում անհրաժեշտ է ճիշտ նշել «Մթնոլորտային օդի պահպանության մասին» ՀՀ օրենքի ընդունման ամիսն ու ամսաթիվը, մասնավորապես՝ «նոյեմբերի 1-ի» բառերն անհրաժեշտ է փոխարինել «հոկտեմբերի 11-ի» բառերով:  2. Հայեցակարգի 6-րդ կետում անհրաժեշտ է նշել, թե ում կողմից են սահմանվում մթնոլորտային օդն աղտոտող վնասակար նյութերի սահմանային թույլատրելի խտությունների նորմատիվները՝ համաձայն «Իրավական ակտերի մասին» ՀՀ օրենքի 43-րդ հոդվածի պահանջների:  3. Հայեցակարգի 8-րդ կետի 5-րդ ենթակետի կապակցությամբ հայտնում ենք, որ ՀՀ կառավարության 1999 թվականի դեկտեմբերի 31-ի թիվ 799 որոշումն ուժը կորցրած է ճանաչվել ՀՀ կառավարության 2004 թվականի նոյեմբերի 11-ի թիվ 1592-Ն որոշմամբ:  Նույն ենթակետում «2007» թվից առաջ անհրաժեշտ է լրացնել «Հայաստանի Հանրապետության կառավարության» բառերը՝ նկատի ունենալով «Իրավական ակտերի մասին» ՀՀ օրենքի պահանջները:  4. Հայեցակարգի 10-րդ կետում և ամբողջ տեքստում «ձեռնարկություններ» բառն անհրաժեշտ է փոխարինել «կազմակերպություններ» բառով՝ նկատի ունենալով ՀՀ քաղաքացիական օրենսգրքի պահանջները:  5. Հայեցակարգի 14-րդ կետի համաձայն՝ հայեցակարգի նպատակն է իրավական հենքի ստեղծման միջոցով ապահովել մթնոլորտային օդի պահպանության արդյունավետ կառավարումը` ժամանակակից մոտեցումներին համապատասխան և կայուն զարգացման համատեքստում: Այդ առումով նախատեսվում է «Մթնոլորտային օդի պահպանության մասին» ՀՀ օրենքի նախագծի և նոր ենթաօրենսդրական ակտերի մշակում, ինչպես նաև գործող իրավական ակտերում համապատասխան փոփոխությունների կատարում, նորմատիվամեթոդական փաստաթղթերի մշակում և ներդրում և այլն: Հետևապես, հայեցակարգում անհրաժեշտ է նախատեսել «Միջոցառումների իրականացման ծրագիր», որով կսահմանվեն հայեցակարգից բխող կոնկրետ միջոցառումները, ինչպես նաև այն իրավական ակտերի ցանկը, որոնք պետք է նոր ընդունվեն, այն գործող իրավական ակտերը, որոնցում պետք է կատարվեն համապատասխան փոփոխություններ և լրացումներ, դրանց իրականացման ժամկետները, պատասխանատու կատարողները և ֆինանսավորման աղբյուրները: Այդ առումով նախագծի վերնագրում «ՀԱՅԵՑԱԿԱՐԳԻՆ» բառից հետո անհրաժեշտ է լրացնել «ԵՎ ՀԱՅԵՑԱԿԱՐԳԻՑ ԲԽՈՂ ՄԻՋՈՑԱՌՈՒՄՆԵՐԻ ՑԱՆԿԻՆ» բառերը:  Այդ կապակցությամբ նախագիծն անհրաժեշտ է համապատասխանեցնել ՀՀ կառավարության 2015 թվականի հունվարի 22-ի նիստի թիվ 2 արձանագրության 5-րդ կետով հավանության արժանացած «Հայեցակարգերի, ռազմավարությունների, ծրագրերի կազմման մեթոդական ուղեցույցին հավանություն տալու մասին» արձանագրային որոշման պահանջներին:  6. Անհրաժեշտ է ապահովել հայեցակարգի դրույթների համարակալումը: | 1. Ընդունվել է: 2. Ընդունվել է: 3. Ընդունվել է: 4. Ընդունվել է: 5. Չի ընդունվել: 6. Ընդունվել է: | 1. Կատարվել է համապատասխան   փոփոխություն: Նախագծի 5-րդ կետում «նոյեմբերի 1-ի» բառերը փոխարինվել է «հոկտեմբերի 11-ի» բառերով:   1. Կատարվել է համապատասխան   փոփոխություն: Նախագծի 6-րդ կետի առաջին պարբերությունը լրացվել է «Մթնոլորտային օդն աղտոտող վնասակար նյութերի սահմանային թույլատրելի խտությունների նորմատիվները սահմանվում են Հայաստանի Հանրապետության կառավարության կողմից՝ Հայաստանի Հանրապետության կառավարության 2006թվականի փետրվարի 2-ի N160-Ն որոշմամբ:» արտահայտությամբ:     1. Կատարվել է համապատասխան   փոփոխություն:   1. Կատարվել է համապատասխան   փոփոխություն:  5.ՀՀ կառավարության 2015 թվականի հունվարի 22-ի նիստի թիվ 2 արձանագրության 5-րդ կետով հավանության արժանացած «Հայեցակարգերի, ռազմավարությունների, ծրագրերի կազմման մեթոդական ուղեցույցին հավանություն տալու մասին» արձանագրային որոշման II գլխի 7-րդ կետի համաձայն Հայեցակարգի ընդունումից հետո միայն կմշակվի նոր խմբագրությամբ «Մթնոլորտային օդի պահպանության մասին» ՀՀ օրենքը, այնուհետև դրա կիրարկումն ապահովող անհրաժեշտ միջոցառումների ծրագիրը:  6.Կատարվել է համապատասխան  փոփոխություն: |
| 2. | ՀՀ էկոնոմիկայի նախարարություն,  07.07.2016թ.,  01/08.1.2/5459-16 | 1. Բաժին I-ի Ներածության հատվածի մասով.   Կետ 4-ում նշվում է Օրենքում փոփոխությունների և լրացումների կարևորությունը մթնոլորտային օդի վիճակի իրական բարելավման տեսանկյունից, սակայն Հայեցակարգը չի անդրադառնում խնդրո առակայի ներկայիս վիճակին, դրա վրա ազդեցությունների հիմնական աղբյուրներին, աստիճանին ու բնույթին, այդ թվում նաև` համապատասխան միջազգային համաձայնագրերով և/կամ կոնվենցիաներով ստանձնած կամ նախատեսվող պարտավորությունների տեսակետից: Այս հարցերի շուրջ համառոտ վերլուծական հատվածը, ի լրումն Բաժին II-I Նախապատմության իրավական վերլուծության, կարծում ենք, թույլ կտա առավել ամբողջականացնել ներկայացվող խնդիրների շարքը և հստակեցնել Օրենքի նախագծում նախատեսվող կարգավորման դաշտի շեշտադրումներն ու թիրախավորումը և, ըստ այդմ, նույնականացնել զարգացման ու հնարավորությունների ներկա փուլին համարժեք փոփոխություններն ու լրացումները: Օրինակ` աղտոտվածության մակարդակների սահմանման, արտանետումների նորմավորման, շարժական աղբյուրներից արտանետումների սահմանափակման քաղաքականությունը պահանջում է էմպիրիկ հիմնավորվածություն:  2. Բաժին III-ի Խնդիրներ հատվածի մասով.  Կետ 11-ում նշվում է ներմուծվող մեքենաների նկատմամբ ներկայացվող պահանջները ԵՄ ու ԵԱՏՄ երկրներում գործող պահանջների հետ ներդաշնակեցման մասին, միաժամանակ, Տեղեկանք-հիմնավորման 4-րդ կետով Ակնկալվող արդյունքները հատվածում նշվում է Օրենքի կարևորությունը ԵՄ-ում գործող հասկացություններին, չափանիշներին և ԵՄ օրենսդրությանը մոտարկման/ ներդաշնակեցման ուղին դյուրացնելու նպատակը: Նշված դրույթների հետ կապված անհրաժեշտ է ճշգրիտ նախատեսել կողմնորոշիչ շրջանակը և մոտարկման թիրախային դաշտը, նպատակահարմարության դեպքում դրսևորելով տարբերակված և փուլային մոտեցում ըստ առանձին շարժական աղբյուրների` հաշվի առնելով մի կողմից` ԵՄ և ԵԱՏՄ չափորոշիչների միջև հնարավոր անհամադրելիության հանգամանքը, մյուս կողմից` ՀՀ ներմուծման աշխարհագրական կառուցվածքը և ներքին հնարավորությունները:  3.Կետ 12-ում որպես խնդիր առանձնացվում է գործնականում կիրառման համապատասխան մեխանիզմներ չունեցող` «Մթնոլորտային օդի պահպանության մասին» ՀՀ օրենքի որոշ դրույթների հարցը, որը հետագայում բաց է մնում: Անհրաժեշտություն կա մանրամասնելու այդ դրույթները և բացակայող իրավակիրառ մեխանիզմները, որոնք կարևոր են խմբագրված օրենքի և ենթաօրենսդրական կարգավորումների դաշտը սահմանելու տեսակետից:  4.Բաժին V-ի Ամփոփ եզրակացության մասով.   * Առաջարկվում է Կետ 16-ը լրացնել «6) «լավագույն հասանելի տեխնոլոգիաների» ներդրումը խթանող մեխանիզմների զարգացում և ընդլայնում, ճկուն գործիքակազմերի մշակում ու ներդրում» ենթակետով:   5. Հայեցակարգի մի քանի հատվածներում (Կետ 5, Կետ 13-ի վերջին պարբերություն, Կետ 14-ի 2-րդ ենթակետ) մեջբերված միջազգային պարտավորությունների կատարման խնդրի կարևորությունն անհրաժեշտ է նաև ամրագրել համարժեք պարտավորությունների նկարագրությամբ, ինչի արդյունքում լիարժեք պատկեր կձևավորվի երկրում հարցի առումով տիրող իրավիճակի մասին: | 1. Ընդունվել է:   2. Ընդունվել է:  3.Ընդունվել է:  4. Ընդունվել է:    5. Ընդունվել է: | 1. Նախագծի «III. Խնդիրները» գլխում ավելացվել է նոր կետ, նվիրված միջազգային պայմանագրերով սահմանվող պարտավորությունների վերաբերյալ վերլուծությանը:   2. Կետը խմբագրվել է հետևյալ շարադրությամբ. «11. Շարժական աղբյուրների արտանետումների սահմանափակումները անմիջականորեն կապված են ավտոտրանսպորտային միջոցների մաշվածությունից և օգտահործվող վառելանյութից: Հայաստանի Հանրապետության նորմատիվ ակտերում արդեն ներդրվել են բենզինում կապարի և ավտոտրանսպորտի վառելիքում ծծումբի պարունակությունը սահմանափակող պահանջներ: Սակայն, հաշվի առնելով տրանսպորտի ոլորտի արտանետումների բաժինը ընդհանուր արտանետումների մակարդակում, անհրաժեշտ է հետևողականորեն խստացնել ներմուծվող մեքենաների նկատմամբ ներկայացվող պահանջները՝ ներդաշնակեցնելով դրանք ԵՄ ու ԵԱՏՄ երկրներում գործող պահանջների հետ: Սահմանափակող միջոցառումները անհրաժեշտ է կիրառել հնարավորինս շուտ, միաժամանակ հաշվի առնելով նման միջոցառումների իրականացման արդյունքում հասարակության վրա առաջացող զգալի բեռը, երկրին հատուկ որոշ հանգամանքներ, մասնավորապես ավտոպարկի տարիքը: Մշակվող իրավական ակտերը պետք է նախատեսեն անհրաժեշտ անցումային ժամանակաշրջան:»  3.Կետը հանվել է:  4.Կետը լրացվել է «6) «լավագույն հասանելի տեխնոլոգիաների» ներդրումը խթանող մեխանիզմների զարգացում և ընդլայնում, ճկուն գործիքակազմերի մշակում ու ներդրում» ենթակետով:  5. Նախագիծը լրացվել է միջազգային պարտավորությունների և դրանց կատարման հետ կապված խնդիրների նկարագրմամբ: |
| 3. | ՀՀ գյուղատնտեսության նախարարություն  04.07.2016թ.,  ՍԿ/ՀԾ-2/5469-16 | 1. 1.Խմբագրել Նախագծի հավելվածի 5-րդ կետը՝ հաշվի առնելով «Իրավական ակտերի մասին» ՀՀ օրենքի 39-րդ հոդվածի 2-րդ մասը 2. 2. Հավելվածի 5-րդ կետի 3-րդ ենթակետում «խտությունների» բառից հետո լրացնել «(կոնցենտրացիաների-ՍԹԿ)» բառերը՝ հաշվի առնելով հիշատակվող որոշման վերնագիրը 3. 3.Հավելվածի 5-րդ կետի 5-րդ ենթակետը խմբագրել՝ համապատասխանեցնելով հիշատակվող որոշման 4. վերնագրին: | 1.Ընդունվել է:  2.Ընդունվել է:  3. Ընդունվել է: | 1. Կետը խմբագրվել է «Իրավական ակտերի մասին» ՀՀ օրենքի 39-րդ հոդվածի 2-րդ մասին համապատասխան:   1. «(կոնցենտրացիաների-ՍԹԿ)» բառերը ավելացվել են: 2. Կետը համապատասխանեցվել է որոշման վերնագրին: |
| 4. | ՀՀ առողջապահության նախարարություն  12.07.2016թ.,  ԱՄ/7638-16 | 1. «Մթնոլորտային օդի պահպանության մասին» Հայաստանի Հանրապետության օրենքի նախագծի հայեցակարգի» նախագծի 1-ին կետի 1-ին ենթակետը անհասկանալի է` քանի որ շարադրվածից կարելի է եզրակացնել, որ «մթնոլորտային օդի որակի չափանիշների սահմանումը» նպաստում է մարդու առողջության և շրջակա միջավայրի վրա վնասակար ազդեցությունից խուսափելուն, կանխելուն կամ նվազեցնելուն:   2.Նույն կետի 3-րդ ենթակետում նշվում է, որ մթնոլորտային օդի որակը գնահատելիս պետք է հաշվի առնել օդի աղտոտման ներգործությանը ենթարկվող բնակչության թիվը, սակայն բնակչության թվից օդի որակը չի փոխվում:  3.Նախագծի 2-րդ կետում առաջարկվում է «Մթնոլորտային օդի պահպանության կառավարման համակարգում որպես բաղադրիչ «աղտոտվածության մոնիթորինգ» բառերից հետո ընդգրկել նաև «աղտոտվածության գնահատում և իրազեկում» բաղադրիչները:  4. Նախագծի 4-րդ կետում առաջարկվում է «նոր խմբագրությամբ օրենքի նախնական կառուցվածք»-ում ավելացնել` «նպատակն ու խնդիրները», «աղտոտվածության գնահատումը և իրազեկումը», «սանիտարական պահպանման գոտիների սահմանումը», «կլիմայի փոփոխության և օզոնային շերտի պահպանության», «մթնոլորտային օդի մերձսահմանային աղտոտման կանխումը» բաժիններ:  5.Նախագծի 5-րդ կետում` «Իրավական դաշտի վիճակի վերլուծություն»-ում առաջարկվում է ավելացնել նոր ենթակետ հետևյալ բովանդակությամբ. «6.ՀՀ կառավարության 16.10.08թ. «Մթնոլորտի գերնորմատիվային աղտոտվածության, կլիմայի փոփոխության և օզոնային շերտի վիճակի հետ կապված վտանգավոր հիդրոօդերևութաբանական երևույթների կանխատեսման, ազդարարման և արձագանքման կարգը հաստատելու մասին» N 1186-Ն որոշում»:  6.Նախագծի երրորդ գլխում որպես ոլորտում առկա խնդիր առաջարկվում է նշել` «մթնոլորտային օդի մոնիտորինգի համակարգի թերությունները, այդ թվում` մթնոլորտային օդի հետազոտվող ցուցանիշներում կախված մասնիկներ PM2.5, PM10-ի մոնիտորինգի բացակայությունը, մթնոլորտի աղտոտվածության գնահատման անհամապատասխանությունը միջազգային մոտեցումներին: Զարգացած երկրներում օդի աղտոտման աստիճանը գնահատվում է հիմնվելով օդի հիմնական աղտոտիչների (NO2, SO2, PM2.5, PM10, CO) մակարդակներից և որպես բնակչությանը անհրաժեշտ տեղեկատվություն պարբերաբար տեղադրվում է համապատասխան կայքում, ինչը կանոնակարգված չէ ՀՀ-ում:  7.առաջարկվում է ներկայացնել սանիտարական պահպանության գոտիների վերաբերյալ միջազգային մոտեցումները և դրա համեմատությունը ՀՀ-ի հետ:  8. Նախագծում նշել, որ «Մթնոլորտային օդի պահպանության մասին» Հայաստանի Հանրապետության օրենքում ֆիզիկական գործոններին վերաբերվող դրույթները անհրաժեշտ է հանել, քանի որ աղմուկի և թվարկված այլ ֆիզիկական գործոնների ազդեցության հետ կապված մթնոլորտային օդի որակը (կազմը, բաղադրությունը) փոփոխության չի ենթարկվում, այսինքն՝ դրանք օդի վրա ներգործություն չունեն: Վերջիններս կարող են ազդեցություն ունենալ միայն մարդու առողջության վրա, որը յուրաքանչյուր դեպքում հանդիսանում է առանձին դիտարկման, այլ ոչ թե պարբերաբար իրականացվող դիտարկումների առարկա, ինչը իրականացվում է «ՀՀ բնակչության սանիտարահամաճարակային անվտանգության մասին» ՀՀ օրենքով կանոնակարգման շրջանակներում: | 1.Ընդունվել է:  2.Ընդունվել է:  3.Ընդունվել է:  4.Ընդունվել է, տես բացատրությունը:  5.Ընդունվել է:  6.Ընդունվել է:   1. 7.Ընդունվել է: 2. 8.Ընդունվել է: | 1. Կետը շարադրվել է հետևյալ խմբագրությամբ՝ «մթնոլորտային օդի որակի չափանիշները պետք է սահմանվեն այնպես, որ դրանցից բխող սահմանափակումները նպաստեն մարդու առողջության և շրջակա միջավայրի վրա վնասակար ազդեցությունից խուսափելուն, կանխելուն կամ նվազեցնելուն»:   1. Կետը շարադրվել է հետևյալ խմբագրությամբ՝ «մթնոլորտային օդի որակը գնահատելիս՝ որակի բարելավման ուղղությամբ համապատասխան միջոցառումների իրականացման առաջնահերթությունը որոշելու համար, պետք է հաշվի առնել նաև օդի աղտոտման ներգործությանը ենթարկվող բնակչության թիվի և էկոհամակարգերը»: 2. «աղտոտվածության մոնիթորինգ» բառերից հետո ավելացվել են «աղտոտվածության գնահատում և իրազեկում» բառերը: 3. -«նախնական կառուցվածքը» բառերից հետո կետը խմբագրվել է հետևյալ կերպ .«ընդհանուր դրույթներ» բառերից հետո ավելացվել է՝ «նպատակն ու խնդիրները» բառերը, «կազմակերպումը» բառից հետո ավելացվել է «մթնոլորտային օդի աղտոտվածության գնահատումը» բառերը:   -«կլիմայի փոփոխության և օզոնային շերտի պահպանության», «մթնոլորտային օդի մերձսահմանային աղտոտման կանխումը» հարցերը ընդգրկված կլինեն «մթնոլորտային օդի պահպանության բնագավառում պետության միջազգային համագործակցության» բաժնում, «իրազեկումը»՝ «մթնոլորտային օդի պահպանության բնագավառում քաղաքացիների, իրավաբանական անձանց և հասարակական կազմակերպությունների իրավունքներն ու պարտավորությունները» բաժնում, իսկ  «սանիտարական պահպանման գոտիների սահմանումը»՝ «մթնոլորտային օդի պահպանության նկատմամբ հսկողությունը և վերահսկողությունը» բաժնում:  5.Ավելացվել է նոր ենթակետ՝ «6.Հայաստանի Հանրապետության կառավարության 2008 թվականի հոկտեմբերի 16-ի «Մթնոլորտի գերնորմատիվային աղտոտվածության, կլիմայի փոփոխության և օզոնային շերտի վիճակի հետ կապված վտանգավոր հիդրոօդերևութաբանական երևույթների կանխատեսման, ազդարարման և արձագանքման կարգը հաստատելու մասին» N 1186-Ն որոշում:  6.Երրորդ գլխում ավելացվել է նոր ենթակետ հետևյալ խմբագրությամբ՝ «12. Լիարժեք չի իրականացվում մթնոլորտային օդի մոնիթորինգը, մասնավորապես չի իրականացվում մթնոլորտային օդի հետազոտվող ցուցանիշներում կախված մասնիկներ PM2.5, PM10-ի մոնիտորինգ, մթնոլորտի աղտոտվածության գնահատումը չի համապատասխանում միջազգային մոտեցումներին: Զարգացած երկրներում օդի աղտոտման աստիճանը գնահատվում է հիմնվելով օդի հիմնական աղտոտիչների (NO2, SO2, PM2.5, PM10, CO) մակարդակների վրա:  7.Ընդգրկվելու է մթնոլորտային օդի պահպանության նկատմամբ հսկողությունը և վերահսկողությունը:  8.Հարցը կքննարկվի «Մթնոլորտային օդի պահպանության մասին» նոր խմբագրության օրենքի նախագծի մշակման ընթացքում: |
| 5. | ՀՀ արտակարգ իրավիճակների նախարարություն,  04.07.2016թ.,  1/06.2/7942-16 | Հայեցակարգի ընդունումը գտնում է նպատակահարմար: |  |  |
| 6. | ՀՀ քաղաքաշինության նախարարություն,  06.07.2016թ.,  01/13.2/3570-16 | Դիտողություններ և առաջարկություններ չկան: |  |  |
| 7. | ՀՀ էներգետիկայի և բնական պաշարների նախարարություն  04.07.2016թ.,  01/23-1/3329-16 | Առարկություններ և առաջարկություններ չկան: |  |  |
| 8. | ՀՀ տարածքային կառավարման և զարգացման նախարարություն,  04.07.2016թ.,  01/16.1/2385-16 | Դիտողություններ և առաջարկություններ չկան: |  |  |
| 9. | ՀՀ կրթության և գիտության նախարարություն,  01.07.2016թ.,  01/9.2.1/7667-16 | Դիտողություններ և առաջարկություններ չկան: |  |  |
| 10. | ՀՀ տրանսպորտի և կապի նախարարություն,  30.06.2016թ.,  01/10.2/8364-16 | Դիտողություններ և առաջարկություններ չկան: |  |  |
| 11. | ՀՀ ֆինանսների նախարարություն,  08.07.2016թ.,  01.1/83-3/17928-16 | Դիտողություններ և առաջարկություններ չկան: |  |  |